На основу члана 97. став 7. Закона о планирању и изградњи (,,Службени гласник РС“, бр. 72/09, 81/09-исправка, 64/10-одлука УС, 24/11, 121/12, 42/13-одлука УС, 50/13-одлука УС, 98/13-одлука УС, 132/14 и 145/14 и 83/2018) и члана 37. став 1. тачка 7. Статута Града Ниша (,,Службени лист Града Ниша“, бр. 88/2008 и 143/2016),

Скупштина Града Ниша, на седници одржаној \_\_\_\_\_\_\_\_\_\_\_\_ 2018. године, донела је

**ОДЛУКА**

**о измени Одлуке о утврђивању доприноса за уређивање грађевинског земљишта**

**Члан 1.**

У Одлуци о утврђивању доприноса за уређивање грађевинског земљишта (''Службени лист Града Ниша'', број 139/2017)(даље: Одлука), чл. 13. мења се, тако да гласи :

''Допринос за уређивање грађевинског земљишта не обухвата накнаду за промену намене пољопривредног земљишта, накнаду за уређење партера (пројектовање и извођење радова), трошкове измештања подземних инсталација, трошкове електродистрибутивне мреже и објеката, ТТ мреже и објеката, кабловске дистрибутивне системе, мреже и објекте топлификације и гасификације.

Радови на изградњи инфраструктуре, који нису садржани у плановима генералне и детаљне регулације, а налазе се у граници пројекта препарцелације и парцелације и не изводе се на јавној површини, односно који се изводе на комплексу инвеститора у циљу повезивања објеката инвеститора са одговарајућим системом мреже инфраструктуре, и исти се изводе у оквиру изградње објеката којима служе.

Трошкове и накнаде из става 1. и 2. овог члана сноси инвеститор. ''

**Члан 2.**

У осталом делу текст одлуке је неизмењен.

**Члан 3.**

Ова Одлука ступа на снагу 8 дана од дана објављивања у ,,Службеном листу Града Ниша''.

Број :

У Нишу, \_\_\_\_\_\_ године

СКУПШТИНА ГРАДА НИША

 Председник

 Мр.РадеРајковић